section_heading: Životopis
paragraph_text: Mato Babogredac rođen je 14. listopada 1875. u Bošnjacima od oca Nikole i majke Bare. Imao je dvije sestre i jednog brata koji je tragično stradao na Krvavim izborima u Bošnjacima 1897. godine. Živio je u mnogočlanoj obiteljskoj zadruzi Babogredčevi. U politički život se uključio vrlo rano, nedugo nakon osnutka HPSS-a u Bošnjacima 1905. godine od strane Stjepana Radića. Mato Babogredac je već 1910. godine izabran za saborskog zastupnika Kraljevine Hrvatske, Dalmacije i Slavonije. Stjepan Radić ga ovako opisuje: ''“Kršan je ako i srednja rasta, crnomanjast, mirna izgleda, ali žive riječi. (…) uzalud su se magjaroni i koalirci i pravaši nadali, da će ga ili smesti ili smetati, uzalud su mnogo to i kušali, Babogredac je ostao ono što je i bio: branitelj seljačkog prava i zastupnik Hrvatske domovine i Hrvatske države“.<ref>Radić S. (1912), Devet seljačkih zastupnika izabranih prvi put po proširenom izbornom pravu u banskoj Hrvatskoj'', Pogled na politički njihov rad (sa slikama), Slavenska knjižara, Zagreb, str. 3-7